62024TO0213(01)_INF
Üldkohtu (esimene koda) 22. mai 2025. aasta kohtumäärus –Cortex vs. komisjon
(kohtuasi T-213/24)
Tühistamishagi – Ühine välis- ja julgeolekupoliitika – Piiravad meetmed, mis on võetud seoses Venemaa tegevusega, mis destabiliseerib olukorda Ukrainas – Keeld mujal kui Venemaal registreeritud õhusõidukitele, mis kuuluvad Venemaa mis tahes füüsilisele või juriidilisele isikule, üksusele või asutusele või mida sellised isikud, üksused või asutused kasutavad tšarteri alusel või kontrollivad muul viisil, liidu territooriumil maanduda, sealt õhku tõusta või üle selle lennata – Määruse (EL) nr 833/2014 artiklid 3d ja 12 – Vaidlustamatu akt – Vastuvõetamatus
1.
Tühistamishagi – Vaidlustatavad aktid – Mõiste – Siduvate õiguslike tagajärgedega aktid – Hõlmamine – Hindamiskriteeriumid, mille alusel tehakse kindlaks, kas niisugused tagajärjed on olemas või mitte
(ELTL artikkel 263)
(vt punktid 33 ja 34)
2.
Tühistamishagi – Vaidlustatavad aktid – Mõiste – Siduvate õiguslike tagajärgedega aktid – Piiravad meetmed seoses olukorraga Ukrainas – Komisjoni teatis, mis käsitleb kolmandas riigis registreeritud lennuettevõtjale kehtestatud keeldu Euroopa liidu territooriumil maanduda, sealt õhku tõusta või üle selle lennata – Selle akti hindamine lähtudes selle sisust, vastuvõtmise kontekstist ning komisjon kavatsusest ja pädevusest – Akt, mille eesmärk ei ole tekitada siduvaid õiguslikke tagajärgi – Vastuvõetamatus
(ELTL artikkel 263; nõukogu määrus nr 833/2014, artiklid 3d ja e ning artikli 8 lõige 1, ning määrused 2022/334 ja 2022/428)
(vt punktid 35, 38–44, 46–50 ja 56–57)
3.
Tühistamishagi – Vaidlustatavad aktid – Mõiste – Siduvate õiguslike tagajärgedega aktid – Euroopa Liidu institutsiooni mitteametlik kiri, mis on saatetud vastuseks selle adressaadi taotlusele – Väljajätmine
(ELTL artikkel 263)
(vt punkt 45)
4.
Liikmesriigid – Kohustused – Tõhusa kohtuliku kaitse tagamiseks vajalike õiguskaitsevahendite kehtestamine – Piiravad meetmed seoses olukorraga Ukrainas – Liidu õhuruumist ülelendamise keeld teatavatele lennuettevõtjatele või teatavatele õhusõidukitele – Liikmesriikide kohustus seda keeldu rakendada
(ELL artikli 19 lõike 1 teine lõik; nõukogu määrus nr 833/2014, artikkel 3d, ning määrused 2022/334 ja 2022/428)
(vt punkt 51)
5.
Ühine välis- ja julgeolekupoliitika – Piiravad meetmed seoses olukorraga Ukrainas – Liidu õhuruumist ülelendamise keeld teatavatele lennuettevõtjatele või teatavatele õhusõidukitele – Katsed hoida piiravatest meetmetest kõrvale – Komisjoni ja liikmesriikide vastastikune teabe vahetamise kohustus
(Nõukogu määrus nr 833/2014, artikli 6 lõike 1 punkt d, ning määrused 2022/334 ja 2022/428)
(vt punktid 53 ja 54)
Resolutsioon
1.
Jätta hagi vastuvõetamatuse tõttu läbi vaatamata.
2.
Vajadus teha otsus Saksamaa Liitvabariigi ja Poola Vabariigi menetlusse astumise avalduste kohta on ära langenud.
3.
Jätta Cortex Havacilik ve Turizm Ticaret AŞi kohtukulud tema enda kanda ning mõista talt välja Euroopa Komisjoni kohtukulud, sealhulgas kulud ajutiste meetmete kohaldamise menetluses.
4.
Jätta Saksamaa Liitvabariigi ja Poola Vabariigi kohtukulud, mis on seotud menetlusse astumise avaldusega, nende endi kanda.